Държавен вестник, бр. 21, 2015 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  21
на части от тях. Изискванията за достъпност 
са технологично неутрални, за да не се въз-
препятстват иновациите. Основно изискване 
е осигуряване на оперативната съвместимост, 
основана на всеобщо възприети и използвани 
спецификации, които осигуряват максимална 
съвместимост на уебсъдържанието с насто-
ящите и с бъдещите потребителски агенти.
Съществен аспект на законодателното 
предложение е необходимостта от осигуря-
ване на финансови ресурси за адаптиране на 
действащите уебсайтове към изискванията за 
достъпност. Това налага внимателна преценка 
на ползите и разходите в процеса на обсъж-
дане на документа, както и на сроковете за 
прилагане на директивата, така че окончател-
но приетите мерки да бъдат осъществими на 
национално ниво – централно и общинско. 
Предлаганият проект на директива ще 
подпомогне в значителна степен изпълнението 
на целите на редица стратегически докумен-
ти, приети в последната година в България: 
общата и секторните стратегии за електронно 
управление на Република България, актуали-
зираната Национална стратегия за развитие 
на широколентовия достъп, Националната 
програма за развитие „България 2020“, Наци-
оналната програма „Цифрова България 2015“, 
Националната концепция за пространствено 
развитие, Стратегия за осигуряване на равни 
възможности на хората с увреждания и др.
Успоредно с това в изпълнение на изисквани-
ята на Закона за интеграция на хората с увреж-
дания и на Закона за електронните съобщения 
следва да продължи предприемането на мерки 
за насърчаване равнопоставеността на достъпа 
им до съвременни технологии в подходящ за 
тях формат без допълнителни разходи, като 
например лицата със зрителни увреждания да 
бъдат освободени от такса при получаване на 
гласови услуги от информационните центрове 
на предприятията, предоставящи електронни 
съобщителни мрежи и/или услуги.
IV. УЧАСТИЕ В ПРОЦЕСА НА ВЗЕМАНЕ 
НА РЕШЕНИЯ В РАБОТНИТЕ ОРГАНИ НА 
ЕС И РАЗВИТИЕ НА СЪТРУДНИЧЕСТВОТО 
С МЕЖУНАРОДНИТЕ СПЕЦИАЛИЗИРАНИ 
ОРГАНИЗАЦИИ И СЪС ЗАИНТЕРЕСОВАНИТЕ 
СТРАНИ НА НАЦИОНАЛНО НИВО 
В условията на динамично развиващия се 
сектор на електронните съобщения все по-голя-
мо значение придобива прякото взаимодействие 
на МТИТС с европейските и с международните 
институции. Участието в процеса на вземане 
на решения към органите и институциите на 
ЕС допринася за въвеждането и използването 
в националната практика на най-добрите регу-
латорни европейски и международни подходи/
практики. В бъдеще следва да продължи да 
се насърчава активното и пряко участие на 
заинтересованите страни от сектора в общест-
вените консултации по ключови законодателни 
предложения (в т.ч. по зелени книги, бели 
книги, при изготвянето на национални пози-
ции), организирани от институциите на ЕС 
или от МТИТС, включително чрез специално 
създадения за целта Консултативен център 
към Министерския съвет (http://www.euaffairs.
government.bg/page.php?c=23).
В периода до 2018 г. включително всеобща 
цел ще продължава да бъде изграждането на 
единния цифров пазар и премахването на 
бариерите, които препятстват европейските 
потребители и бизнес при ефективното им 
участие в цифровата икономика. Ето защо 
по време на новия мандат на Европейската 
комисия ще се предприемат следните стъпки:
ü 
 
Законодателство на ЕС, което да насърча-
ва цифровата трансформация на европейския 
бизнес. За да се постигне тази цел, е необхо-
димо основният принцип за превръщане на 
законодателството в „цифрово по подразбиране“ 
да бъде припознат, официализиран и въведен 
в съответните насоки на Европейската коми-
сия за оценка на въздействието на нейните 
законодателни предложения.
ü 
 
Фокусиране на усилията върху ползите 
от синергията между различните видове фи-
зическа инфраструктура (водоснабдителна, 
газоснабдителна, електроразпределителна и 
електронна съобщителна), което ще доведе 
до разгръщането на интелигентни мрежи, 
по-добро планиране на строителния процес 
и по-малко щети за хората и околната среда 
при строително-монтажните работи; коор-
динирано издаване на разрешения; по-евти-
но изграждане на мрежи при споделяне на 
строителните разходи и нови бизнес модели 
при наличие на достъп до определена мини-
мална информация. Съгласно изчисленията 
на Европейската комисия по този начин ще 
бъдат спестени не по-малко от 20 – 30 на 
сто от капиталовите разходи за строително-
монтажни работи.
ü 
 
Насърчаване на развитието на единния 
цифров пазар, укрепване на единния пазар 
за услуги, както и своевременно, правилно 
въвеждане, прилагане и изпълнение на зако-
нодателството в областта на единния пазар. 
През следващия четиригодишен период ин-
ституциите на ЕС в партньорство с държавите 
членки и с частния сектор е предвидено да 
работят върху доизграждането и усъвършенст-
ването на европейските инфраструктури в свет-
лината на преразглеждането на Стратегията за 
интелигентен, устойчив и приобщаващ растеж 
„Европа 2020“ и изработването на новата 
цифрова политика на Съюза. Тази година се 
очаква ЕК да представи своите предложения 
за преразглеждане на регулаторната рамка 
в областта на електронните съобщения от 
2009 г., като в този процес да могат да се 
включат всички заинтересовани страни в ЕС 
посредством обществени консултации.